als_Latn dik_Latn sag_Latn
Babai i Kostandina Anagnostit, 16 vjeçares që ndërroi jetë në mënyrë misterioze pak muaj më parë në qytetin e Sarandës, pohon se ka dyshime të forta se vajza e tij ka qenë shtatzënë dhe është vrarë nga njerku i saj, Spyro Papai. Jorgo Anagnosti pohoi për A1 Report se vajza e tij jetonte me ish-bashkëshorten dhe bashkëjetuesin e kësaj të fundit, Jorgo Papain. Ka qenë Jorgo Papai personi që shoqëronte me taksi 16-vjeçaren Kostandina Anagnostin nga Saranda në Janinë, ditën ku adoleshentja ndërroi jetë në mjet. Jorgo Anagnosti hedh akuza edhe ndaj prokurorisë, e cila, sipas tij, duhet të japë më shumë detaje për këtë rast. Ndërkohë në atë kohë ekspertiza mjekësore doli në përfundimin se 16-vjeçarja ndërroi jetë për shkaqe natyrale.
Letra e hapur
Jam Jorgo Anagnosti, babai i Kostandina Anagnostit, vajzës 16-vjeçare që humbi jetën në mënyrë misterioze më datë 15 Nëntor 2014 rrugës nga Saranda për në Janinë, në fshatin Metoq që është vetëm 3.5 km larg qytetit. Shoferi Spyro Papai, bashkëjetuesi i nënës së vajzës time, ka deklaruar kështu në dosjen penale, por e vërteta është se vajza ka humbur jetën në klinikë gjinekologjike. Prokurori i çështjes, që sot ka marrë transferim në qytet tjetër, manipuloi këtë dosje, duke mbuluar të vërtetën e vajzës time. Unë si prind u detyrova të mbyll takim me Prokurorin e Përgjithshëm z.Adriatik LLalla, i cili ia ngarkoi këtë dosje z.Adnand Xholi, që më siguroi për zbardhjen e kësaj çështje dhe përgjigjen e kërkesave të mia më datë 9 Janar 2015. Por heshtja dhe manipulimet nga prokuroria e Sarandës vazhduan derisa më datën 24 shkurt, kur u drejtova për herë të dytë tek z.Xholi, duke i dorëzuar një numër fotografish, ku duket se vajza ime është e dhunuar në qafë dhe që ato shenja shoqërohen nga procesverbal i mjekut të Sarandës dhe Oficeri i Policisë Gjyqësore, por që kurrë prokuroria Sarandës nuk u shqetësua që të kërkojë shpjegim.
Siç është e qartë, policia e Sarandës nuk u shqetësua të ndalojë këtë shofer, që kaloi kufirin i pashqetësuar, vetëm me një vajzë 16 vjeç pa shoqërim prej nënës së saj ose një prokurë prej saj. U gjetën pranga metalike, material bimor mbështjellë me letër alumini, medikamente të ndryshme, një numër telefonash dhe plot sende të tjera të paidentifikuara që shoqërohen me tabelë fotografike. Përkundrazi ky qytetar S. Papa ha dhe pi me këto OPGJtë që ka dhënë deklarata. Njëkohësisht dua të bëj të qartë që më datë 25 Shkurt, një ditë pas takimit tim në Tiranë me z.Xholi, në prani të avokatit tim në Sarandë, jam takuar me Kryeprokurorin e rrethit ku i kemi bërë të qartë lojën qesharake të ish-prokurorit të çështjes në prani të avokatit tim, i cili komunikon në telefon me një person të paidentifikuar për të manipuluar përgjigjen, duke vënë me zë të hapur telefonin dhe dikush përgjigjet në pyetjen që i bëri që hemorragjia në mitër ka qenë shkak i ciklit femëror, pra vajza ishte në cikël (perioda). Fakt ky që nuk është i vërtetë qoftë nga mjeku ligjor qoftë dhe nga vërtetimi i gjendjes së vajtur në spital e vdekur. Njëkohësisht pas 3 muaj e gjysmë Spyro Papai thirret në prokurori më datë 25 shkurt dhe ndryshon deklaratën që bie në kundërshtim me të parën, pasi të gjithë e dimë që është bërë publike.
Përse vallë? Përse pikërisht kur në kanalin e “Top Channel”, në emisionin e pasdites, ku bëra të qartë që vajza ime ka humbur jetën në një abort ilegal dhe klinikën ku e ka bërë, ai direkt ndërroi deklaratën i pashqetësuar që të humbë gjurmët. Dua të shpreh që ishbashkëshortja ime, nëna e vajzës, një muaj më parë, datë 26 janar, kërkon në zyrat e prokurorisë që të ndalohem si baba që të veproj dhe të kërkoj që të zbardhet e vërteta. Vallë kjo nënë fle e qetë duke mbuluar krimin mbi vajzën e saj dhe nuk shqetësohet nga shenjat e dhunës mbi vajzën, nuk habitet ku e kishte vajzën për tre orë të tëra ai shofer që ia kishte besuar, duke ditur largësinë që nuk justifikohet. Përkundrazi shprehet që s’ka asnjë dyshim dhe s’ka dorë në vdekjen e vajzës sime ky person. Jo unë them se ajo nënë di dhe mbulon gjithçka.
Përse prokuroria e rrethit Sarandë godet për tre muaj rresht mjekun ligjor në Tiranë, E.SH. një mjek tepër i aftë dhe tepër i sinqertë, ku, sipas komunikimit të fundit me të para 5 ditësh, u shpreh që është një qytetar i lirë me gojë të lirë dhe që s’ka frikë të japë llogari para drejtësisë ligjore pasi ka prova dhe fakte që kurrë prokuroria e Sarandës nuk donin të dilnin në dritë. Ky mjeku ka kryer autopsinë e vajzës time, ka parë qartë çdo organ të saj me imtësi dhe shprehet qartë që vdekja nuk është natyrale dhe që nga mitra mungonte fruti, gjë që për të ka qenë i sigurtë pasi ka bërë një analizë më imtësore në murin e mitrës, por nuk i është kërkuar nga prokuroria Sarandës, por që vetë mjeku i ka mbajtur fakte dhe prova për t’u përballur me drejtësinë. Ky mjek përjashtohet nga akti i ekspertizës, sepse e vërteta e tij shkatërron manipulimet e prokurorisë së Sarandës.
Kërkesa ime si prind ka vajtur pas takimit tim në Tiranë me z.Xholi për herë të dytë, pasi në asnjë nga dy kërkesat e para nga prokuroria Sarandë nuk iu kërkua mjekut përgjigjja nëse vajza i ishte nënshtruar një aborti. Si mund të nxjerrë të vërtetën një mjek i dytë ligjor, i cili në takim me të u shpreh që unë se e ka parë kufomën dhe vetëm analizat istologjike kishte studiuar. Pasi i dorëzova një numër fotografish ku vajza është e dhunuar pas qafe, ai tha se do të bllokojë aktin pasi nuk ishte në dijeni për këto të dhëna. Njëkohësisht si mund të besoj aktin ligjor nga një mjek ligjor, për të cilin jam vënë në dijeni që ka bërë dhe manipulime të tjera, duke fshehur të vërtetën.
Dua si prind të bëj thirrje Prokurorisë së Sarandës të marrë seriozisht këtë çështje dhe të ndalojnë manipulimet pasi unë si prind jam në dijeni dhe të mjekut (mjekes), gjë që ai e di mirë pasi ja kam shprehur dhe t’i japin fund lojërave, pasi s’do të pushoj asnjë çast deri sa të zbardhet e vërteta. Do drejtohem sërish tek z.Adriatik Llalla, i cili më hapi një derë të madhe me sinqeritetin dhe ngrohtësinë më të madhe dhe më siguroi zbardhjen e kësaj dosje penale që ishte mbyllur pa u hetuar fare, gjë që e vërteton fakti që dosja penale ka ardhur në duart e mia si prind. Si baba do të arrij deri te Presidenti i Shqipërisë, të cilin e kam vënë në dijeni nëpërmjet një SMS-je.
als_Latn als_Latn als_Latn als_Latn als_Latn als_Latn als_Latn als_Latn